उसको अच्छी तरह से समझना उसे आकर्षित करना
उस लड़के को पाने के लिए सबसे पहले आपको उसके साथ कांटेक्ट बनाने की कोशिश करनी होगी। होमवर्क में या फिर ऑफिस से जुड़े हुए किसी काम में मदद करने का पूछें, किसी बात पर सलाह दें या फिर उससे कोई चीज़ मांगें। कांटेक्ट बनाने के लिए कुछ अच्छे तरीकों का इस्तेमाल करें। फिर चाहे कोई भी कारण हो, बस उसके पास जाएँ, और बात करें!  इस बातचीत का इस्तेमाल करके उसे जानने और उसके साथ अच्छा फ्रेंड बनने की कोशिश करें। क्या आप दोनों एक ही हिस्ट्री क्लास में जाते हैं? क्या आप दोनों एक ही ऑफिस में काम करते हैं? उससे बात करने का कोई ना कोई तरीका निकालें, उससे कोई सवाल करें, और उसे जानने की कोशिश करें। बस कोशिश करें, कि आप उससे जो कुछ भी करने का बोल रही हैं, वो कुछ ऐसा हो जिसमें वो आपकी मदद कर सके और इसे करने के लिए उसे खुद को परेशानी में ना डालना पड़ रहा हो। यदि इससे उसे कोई बहुत बड़ी परेशानी होने वाली होगी, तो वो खुद ही आपको मना कर सकता है। जब आप उसे जानने की कोशिश करें, तो उसे ज्यादा से ज्यादा बोलने दें। अधिकांश लड़कियां ऐसा ही करती हैं, वो किसी को कुछ बोलने ही नहीं देती हैं, तो ऐसा करने के बजाय, उसे सुनने की कोशिश करें और उसे बोलने दें। उसे भी दर्शाएँ कि आपको उसे सुनना कितना अच्छा लग रहा है। रिश्ते के इन सैद्धांतिक पहलुओं को बनाएँ और इन्हें बढ़ावा दें।  उससे उसी के बारे में सवाल करें। इससे आपको दो तरह के फायदे होंगे: आप उसमें दिलचस्पी दिखाकर भी उसके बारे में ज्यादा से ज्यादा जान पाएंगी। उसकी ओर ज्यादा ध्यान देकर, आप उसके अहम को बढ़ावा दे रही होंगी। इस तरह से वो आपको एक ऐसे इंसान की तरह देखने लगेगा, जिसके पास वो हमेशा रहना पसंद करने लगेगा। जैसे ही आपकी फ्रेंडशिप बढ़ जाती है, उसके लिए हर वक़्त मौजूद रहना शुरू कर दें। इसका मतलब उसे सुनना और जब कभी भी वो दुखी हो, चाहे पेपर में अपनी ग्रेड को लेकर दुखी हो, काम में मिली नाकामी को लेकर दुखी हो या फिर अपने बुरे दिन को लेकर दुखी हो, उसे सहानुभूति दें। उसे सुनने को तैयार रहें, उससे बात करने तैयार रहें और खासतौर पर जब बात उसके रिश्ते की किसी समस्या से जुड़ी हो तब। उसे ये बात समझ आने दें, कि उसे जब भी जरूरत होगी, आप उसका साथ देने और उससे बात करने के लिए हमेशा मौजूद हैं। उसे दिखाएँ कि वो आप पर भरोसा कर सकता है और आप विश्वास के लायक हैं। जब आपका रिश्ता गहरा गया हो, तो कुछ हल्के मुद्दों पर बातें करने के साथ-साथ, कुछ गंभीर मुद्दों पर बातें शुरू कर दें। इन सारी बातों के जरिए उसे दिखाएँ कि आप कितनी स्मार्ट हैं। लड़के अक्सर ऐसी ही लड़कियों की ओर आकर्षित होते हैं, जिनमें दिमाग होता है और जो फालतू की बकवास नहीं करती हैं, उनकी बातों का कोई मतलब निकलता है।  किताबों के बारे में बात करें। बातों को गहरी चर्चा में बदलने का ये बहुत अच्छा तरीका है। किसी भी चर्चा को शुरू करने के लिए मूवीज, टीवी शो, और म्यूजिक बहुत अच्छे विषय साबित होंगे। गर्म मुद्दों के बारे में बात करें। राजनीति और धर्म, संवेदनशील मुद्दों की श्रेणी में आते हैं, लेकिन न्यूज़ में और ऑनलाइन ऐसे बहुत सारे मुद्दों पर चर्चा बनी रहती है, जिनके बारे में आप भी बाते करके अपने ज्ञान का परिचय दे सकती हैं। यदि आप दोनों हिस्ट्री क्लास में हैं, तो ऐसे में आप मध्यकालीन युग के किसी ऐसे मुद्दे पर चर्चा कर सकती हैं, जिन्हें आपने अभी हाल ही में ऑनलाइन पढ़ा है। यदि आप साइंस क्लास में हैं, तो फिर शार्क के ऊपर बनी ऐसी किसी ऐसी डाक्यूमेंट्री के बारे में बात करें, जिसे आपने रात को ही पढ़ा है। यदि आप दोनों की फ्रेंडशिप इतनी बढ़ चुकी है, कि आपने एक-दूसरे के नंबर ले लिए हैं, तो ऐसे में टेक्स्ट मेसेज का इस्तेमाल करके उसके साथ फ़्लर्ट करना शुरू कर दें। दिन में घटी किसी भी घटना के बारे में एक मजाकिया मेसेज करें, होमवर्क या किसी काम की शिकायत करें, या फिर हाल ही में देखी किसी मूवी पर कोई बात करें। मेसेज का इस्तेमाल करते हुए उसे दिखाएँ कि आप अपनी जिंदगी में कितनी मजेदार इंसान हैं, कितने मजे करती हैं, और कितनी रोचक हैं। आपके प्रति उसके आकर्षण के स्तर को बढ़ाने का, यह एक उचित तरीका है। क्या वो आपके टेक्स्ट मेसेज का रिप्लाई करता है? या फिर इन्हें पूरी तरह से नजरअंदाज़ करता है? यदि वो इन्हें नजरअंदाज़ करता है, तो फिर यहाँ पर आपके लिए कोई उम्मीद नहीं है। उस इंसान के फ्रेंड्स को जानकर उनके साथ फ्रेंडशिप करना, उनके करीब जाना भी उस इंसान का ध्यान अपनी तरफ लगाने और उसका दिल जीतने एक अच्छा तरीका है। उनके साथ में अच्छी तरह से घुल-मिल जाएँ, उन्हें अपनी अच्छाई दिखाएँ। उनके साथ भी फ़्लर्ट करें, ताकि वो इसे देख पाए। उनके मन में अपने लिए एक अच्छी छवि बनाएँ, ताकि ये लोग जब भी उसके सामने आपके बारे में कुछ बोलें, या कहीं से भी आपकी बात निकले, तो इनके मुँह से सिर्फ आपकी तारीफ ही निकले।  उसके फ्रेंड्स के बहुत ज्यादा भी पीछे ना पड़ जाएँ। क्योंकि आप भी ऐसा नहीं चाहती होंगी कि उसे लगे कि आप उसके फ्रेंड्स में ज्यादा दिलचस्पी ले रही हैं। जब भी उनके साथ में फ़्लर्ट करें, तो इसे बहुत ज्यादा भी ना होने दें, बस हल्की-फुल्की फ्लर्टिंग ही काफी है। लड़कों में काफी प्रतिस्पर्धा की भावना पाई जाती है, जिन्हें हर वक़्त बस अल्फ़ा मेल (ऐसा पुरुष, जो हर ग्रुप की शान हो, और लड़कियाँ जिसके आसपास रहना पसंद करते हैं) बनने की चाह होती है। उसके फ्रेंड्स के फ्रेंड्स बनकर रहने से, आपको एक फायदा तो जरुर होगा और वो ये कि उसके फ्रेंड्स आपको पसंद करते हैं, और इसलिए भी वो आपकी ओर आकर्षित होने लगेगा, जिसके कारण वो आपका ध्यान उन सब से हटाकर अपनी ओर खींचने की कोशिश करने लगेगा। काम से अलग, कॉलेज से अलग या अन्य लोगों से अलग, उसके साथ में कुछ वक़्त बिताएँ। ये कुछ भी हो सकता है, चाहे वो मूवी देखना हो या फिर साथ में कोई गेम खेलना। क्लास के बाद में कॉफ़ी पीने जाएँ या फिर लंच के वक़्त में, कहीं बाहर लंच करने जाएँ। आप चाहें तो लाइब्रेरी में पढाई करके या फिर घर में पढाई पर बुलाकर, एक स्टडी डेट भी कर सकती हैं। आपको हर किसी से दूर, अकेले में बस एक-साथ वक़्त बिताना है। यदि आपको कहीं से भी अपने क्रश और उसकी गर्लफ्रेंड के बीच में ब्रेकअप होने का कोई भी लक्षण नहीं नजर आ रहा है, या फिर आप जानबूझ कर उनका ब्रेकअप कराने की हिम्मत नहीं कर पा रही हैं, तो उसके साथ में फ्रेंड बनकर रहें। इस फ्रेंडशिप को बढाएं, उसे अच्छे से जानें और उसके साथ का आनंद लें। इस तरह से आप उसकी अच्छे लोगों की लिस्ट में अपने लिए भी एक जगह बना लेंगी, फिर यदि कभी भी उसका, उसकी गर्लफ्रेंड के साथ में ब्रेकअप होता है, तो आप उसे पाने के लिए एक अच्छी अवस्था में होंगी।  बस एक बात याद रखें, यदि आप उसके साथ फ्रेंड बनकर रहना चाहती हैं, तो बस उसकी फ्रेंड ही बनकर रहें। लेकिन ऐसे फ्रेंड की तरह से बर्ताव ना करें, जो फ्रेंड बनकर भी उन दोनों का ब्रेकअप कराने की कोशिश में लगी हो। उसके साथ ईमानदारी बरतें। यदि आप सिर्फ उसकी फ्रेंड बनकर ही रहना चाहती हैं, तो फिर उसका इंतजार ना करें। नए लोगों से मिलें, ऐसे कुछ लोगों को पाएँ, जिन्हें आप पसंद कर सकें, और उनके साथ डेट करें। आप भी उसका इंतजार करते-करते खुद को चिंता के मुँह में नहीं धकेलना चाहती होंगी। यदि आप सच में उसे पसंद करती हैं और यदि वो आपका पड़ोसी है, या ऐसा कोई है, जिसके बारे में आप उसके फ्रेंड्स से बात कर सकें और देख पाएँ कि उसके फ्रेंड्स क्या बोलते हैं, कि आपको पसंद करता है या नहीं, यदि वो कहते हैं कि आप उसे पसंद हैं, तो उसके पास जाकर सीधे पूछ लें, कि क्या उसकी कोई गर्लफ्रेंड है या फिर बस उसके साथ बाहर चलने का प्रस्ताव रखें। आप जब कभी भी उसके आसपास जाएँ, तो अपने सबसे अच्छे कपड़े पहनकर जाएँ। बेहद आकर्षक कपड़े पहनकर, महसूस करें, कि आप बेहद सेक्सी लग रही हैं। वो आपको अलग ही नजरिये से देखना शुरू कर देगा। सबसे अच्छे कपड़े पहनने का मतलब ये नहीं होता कि आपको छोटे-छोटे टॉप या स्कर्ट पहकर जाना है। आपका ये सबसे अच्छा ड्रेस एक अच्छा सलवार-सूट, अच्छी फिटिंग वाला जींस, अच्छे जूते या टीशर्ट भी हो सकता है। ये एक लेगिंग के साथ में बड़ा सा स्वेटर और एक स्कार्फ भी हो सकता है। आपको उसे इम्प्रेस करने के लिए, ना सिर्फ अच्छा दिखना है, बल्कि आपको अंदर से भी अच्छा महसूस करना है। उसे आकर्षित करने के लिए, हद से ज्यादा भी कोशिश ना करें। आपको बहुत ज्यादा मेकअप करने की जरूरत नहीं है और ना ही इस तरह से कपड़े पहनने की जरूरत है, जैसे कि आप किसी फॉर्मल इवेंट या किसी क्लब के लिए जा रही हैं। उसे आकर्षित करने के लिए अपनी प्राकृतिक सुंदरता का इस्तेमाल करें। इस तरह से हर बात एकदम उजागर करने से बेहतर है कि आप उसे संकेतों के जरिए सब कुछ दर्शाएँ।  हेअरकट कराएँ या फिर एक नई हेयरस्टाइल को अपना लें। जरा मेकअप करना शुरू कर दें। फेसिअल करें, नेलपेंट लगाएँ, पेडीक्योर कराएँ या फिर अपनी आईब्रो वैक्स करा लें। वो शायद इस बात पर ध्यान नहीं देगा, कि आपने नया हेअरकट लिया है, या फिर अलग शेड का लिप ग्लॉस लगाया है, लेकिन वो इस बात पर जरुर ध्यान देगा, कि आप में कुछ तो बदला है और जो काफी आकर्षक है। इस तरह से आपको उसका ध्यान अपनी ओर आकर्षित करने में मदद मिलेगी, फिर भले ही उसे ये मालूम हो या ना हो कि आखिर बदला क्या है। किसी भी लड़के को अपनी तरफ आकर्षित करने का ये सबसे अच्छा तरीका है। आप सेक्सी नजर आ रही हैं या नहीं, इसका इस बात से कोई लेना-देना नहीं होता कि आप कैसे कपड़े पहन रही हैं, आप कितनी प्यारी दिखती हैं या नहीं हैं। कॉन्फिडेंस ही सेक्सी और आकर्षक बनाता है। जब कभी भी आप उसके आसपास हों, तो ऐसे कपड़े पहनकर जाएँ, जिसमें आप अच्छा महसूस करती हों और फिर अपना कॉन्फिडेंस बाहर दर्शाएँ। यही कॉन्फिडेंस आपको सेक्सी बनाएगा। ये एकदम चुस्त कपड़े पहनने और बालों को अलग ढंग से बनाने से कहीं ज्यादा मददगार होगा।  आपके लिए उस वक़्त कॉंफिडेंट होना और भी ज्यादा जरूरी है, जब आप उसके और उसकी गर्लफ्रेंड के आसपास ही हों। वो आपके साथ नहीं है, इस सच को अपना कॉन्फिडेंस ना तोड़ने दें। इसकी जगह पर, अपना सिर ऊँचा रखें, और उसे दर्शाएँ कि वो क्या खो रहा है। यदि उसकी गर्लफ्रेंड उसे आपकी तरफ देखते हुए, पकड़ लेती है, तो इसके कारण उन दोनों के बीच में जरुर कोई बात होगी या यूं कहें की झगड़ा भी हो सकता है और जो आपके लिए लाभदायक साबित होगा।  ऐसी लड़की की तरह ना बन जाएँ, जो वहाँ पर सिर्फ उसका पीछा कर रही है और उसका इंतजार कर रही है। आपकी भी एक बेहद शानदार जिंदगी है, जिसमें आपके फ्रेंड्स हैं, आपका परिवार है, आपकी अपनी कुछ रुचियाँ हैं और गतिविधियाँ भी हैं। खुद को हर वक़्त सेक्सी और कॉंफिडेंट महसूस करें और ये याद रखकर की आपकी जिंदगी भी कितनी शानदार है, आप खुद को आकर्षक बना सकेंगी। आपके मन में उसके लिए कुछ है, उसे ये बताने का एक तरीका ये है कि आप उसे देखें और उसे भी ये दिखाएँ कि आप उसे घूर रही हैं। एकदम सब कुछ उजागर ना कर दें, या डरावना भी ना नजर आएं; बस नम्र और जरा सी शर्मीली दिखाई दें। उसकी तरफ देखना बंद करने से पहले उसे देखकर शर्म से भरी एक मुस्कान दें। इस तरह से वो आपकी ओर ध्यान देगा। आप भी यही चाहती हैं, कि वो आपके बारे में सोचना शुरू कर दे।  कुछ दिनों तक ऐसा करने के बाद रुक जाएँ। आप भी जरा नम्रता के साथ और उसे पाने की चाह के साथ इसे खेलना चाहती होंगी। उसे आपकी उन निगाहों और आपकी उस मुस्कुराहट को याद करने दें।  उसकी डेस्क के पास से गुजरने का कोई बहाना ढूंढ लें। उसे कॉल करने का बहाना ढूंढ लें। लेकिन ये सारी चीज़ें बहुत संयम के साथ में करें। आपको उसे अपनी ओर आकर्षित करना है और फिर उसे पाना है। खुद हर समय उसके लिए मौजूद ना रखें। आपको उसे मजाकिया ढंग से परेशान करना है कि और फिर उसमें आपको हर समय देखने की चाह को जगाना है। यदि आप उसकी फ्रेंड बन गई हैं, तो किसी भी तरह से ये पता लगाने की कोशिश करें, कि उसे कैसी लड़कियाँ पसंद हैं। और सबसे जरूरी, ये पता लगाएँ कि उसे लड़कियों में क्या नहीं पसंद है, खासकर उसकी गर्लफ्रेंड में। वो अपनी गर्लफ्रेंड में मौजूद जिन भी गुणों को नापसंद करता है, आप उसके बिल्कुल विपरीत बन जाएँ। आपको उसे ठीक उन्हीं गुणों के साथ में ठीक वैसी ही लडकी बनकर लुभाना है, जैसी वो चाहता है।  क्या उसको लगता है कि वो बहुत शॉपिंग करती है? उसे दिखाएँ, कि आपको शॉपिंग करना कितना नापसंद है। क्या उसे इसका टीवी पर फुटबॉल देखना बिल्कुल भी नहीं अच्छा लगता? तो उसे अपने साथ में फुटबॉल गेम खेलने बुलाएं। क्या उसे ऐसा लगता है, कि वो बहुत ज्यादा ही बड़ों की तरह बर्ताव करती है? तो उसके साथ में बच्चों वाली हरकत करें। खुद को बहुत ज्यादा भी ना बदल लें, क्योंकि जहाँ तक हो सके, उसे आप जैसी भी हैं, बस उसी तरह पसंद आनी चाहिए। यदि वो अपनी गर्लफ्रेंड को छोड़ रहा है, तो उसे ऐसा करने का एक उचित कारण दें, ना कि किसी झूठे इंसान के लिए उससे ये सब कराएँ। उसे सांकेतिक और हल्के तरीके से छूने के कुछ रास्तों की तलाश करें। खुद को पूरा ही उसके ऊपर ना झौंक दें; बस जो भी करें, जरा सी शर्म और हया को साथ में लेकर ही करें। फ़्लर्ट करें। इस तरह के स्पर्श बहुत ही साधारण होने चाहिए, और किसी कि भी निजता के दायरे का उल्लंघन ना करें।  जब कभी वो कुछ बेहद मजाकिया बोलता है, तो हँसते हुए उसके हाथों पर या पैरों पर हल्के से अपना हाथ मारें। जब वो आपके मिले, तो उसके कंधों को या फिर उसकी पीठ पर हाथ रखें।  जब कभी भी आप उसको छूना चाहें, तो उसे कुछ ऐसा दर्शाएँ कि वो सच में आपकी कोई मदद कर रहा है, जैसे उसे अपना हाथ दें, और कहें कि मुझे अपने जूते की बेल्ट बांधना है, तुम मेरा हाथ पकड़ो, ताकि मैं गिरुं ना। जब आप अपने इस क्रश को पाने की कोशिश में लगी हों, तो इस दौरान वहाँ मौजूद दूसरे लड़कों को पूरी तरह से नजरअंदाज ना कर दें। किसी और लड़के के साथ में डेट करके आप उसको ये दिखा सकेंगी कि दूसरों को आप कितनी आकर्षक लगती हैं। और यदि उसने आपको अलग ही तरह से देखना शुरू कर दिया होगा, तो उसे इस बात से जलन होगी।  लेकिन एक बार इस बात की पुष्टि जरुर कर लें, कि वो जानता है, कि आप इस नए लड़के के साथ डेट कर रही हैं। जब कभी भी आप उसके पास हों, तो इस नये लड़के के बारे में कोई ना कोई बात करें। जब भी आप लोग ग्रुप में कहीं बाहर जाएँ, तो इस नए लड़के को भी अपने साथ लेकर जाएँ, ताकि वो भी आप दोनों को एक साथ देख पाए। उसकी ओर कुछ ज्यादा ही लगाव को ना दर्शाएँ। आप जिस लड़के के साथ डेट कर रही हैं, उसकी तरफ अपना आकर्षण जरुर दिखाएँ, लेकिन इसे सेक्स या लगाव की अन्य निशानियों की ओर ना ले जाएँ। आप भी उसे जलन का अहसास बस दिलाना चाहती हैं, ना कि उसे खुद से दूर करना चाहती हैं। अन्य लड़कों के साथ में डेट करके आपको, और भी नए लड़कों से मिलने का मौका मिलेगा। हो सकता है कि इनमें से कोई एक लड़का आपके लिए, इस लड़के से कहीं ज्यादा बेहतर हो, जिसको पाने की कोशिश में आप लगी हैं - और पता है इसमें अच्छा क्या हो सकता है? हो सकता है कि वो अकेला हो और पहले से ही आपको चाहता हो। उसे अपनी भावनाओं को समझने, उसका मन पूरी तरह से साफ करने, और ये मुश्किल लेकिन जरूरी निर्णय लेने का कुछ समय दें। अपनी गर्लफ्रेंड के साथ में ब्रेकअप करना, उसके लिए बहुत बड़ा निर्णय होगा। तो जल्दी ना मचाएँ, उसे परेशान ना करें और जब भी उसको सही लगे, तभी उसे ये करने दें। यदि उसके मन में आपके लिए कोई भी भावना है, तो उसे उसके साथ ब्रेकअप करने का पूरा समय दें। यदि आप जल्दबाजी मचाएंगी, उसके पीछे पड़ी रहेंगी, तो शायद ये आपके लिए हर एक चीज़ को बर्बाद करके रख देगा। जब तक कि वो अपनी गर्लफ्रेंड के साथ में ब्रेकअप नहीं कर लेता, तब तक उसके साथ किसी भी तरह का रिश्ता ना जोड़ें। यदि वो आपको कहता रहता है, कि वो जल्द ही ऐसा कर देगा, लेकिन वो आज तक नहीं कर पाया है और ना कर पाएगा, तो जरा सावधान हो जाएँ वो आपके साथ में खिलबाड़ कर रहा है।
उसकी फ्रेंड बन जाएँ: उसकी बातें सुनें: भावनात्मक रूप से सहायक बनें: उसके साथ में कुछ गंभीर बातें भी करें: उसे मेसेज करें: उसके फ्रेंड्स से जान-पहचान करें: उसके साथ में बाहर घूमने जाएँ: इंतज़ार करें और देखें कि क्या होता है: उसे इम्प्रेस करने के लिए अच्छे से तैयार रहें: अपनी प्राकृतिक सुन्दरता को उभारें: कॉंफिडेंट बनें: उसकी निगाहों को अपनी निगाहों से कैद करें: जैसी लड़की वो चाहता है, आप बिल्कुल वैसी ही बन जाएँ: उसे छूएँ: किसी दूसरा लड़के की तलाश करें: उसे उसकी गर्लफ्रेंड के साथ ब्रेकअप करने का समय दें:
https://www.wikihow.com/Get-a-Guy-Who-Has-a-Girlfriend https://www.wikihow.com/Get-a-Guy-Who-Has-a-Girlfriend
Getting to Know Him better Attracting Him